text: নকলায় কিশোরীর ঝুলন্ত মরদেহ উদ্ধার | নতুন যুগ
  শেরপুরের নকলায় মিম আক্তার (১৩) নামে এক কিশোরীর ঝুলন্ত মরদেহ উদ্ধার করেছে নকলা থানা পুলিশ। ৭ এপ্রিল বুধবার দুপুরে নকলা উপজেলার বানেশ্বর্দী ইউনিয়নের বাউসা কবুতরমারী এলাকা থেকে কিশোরীর লাশ উদ্ধার করা হয়। নিহত মিম স্থানীয় রফিকুল ইসলামের মেয়ে। সে স্থানীয় দিশারী উচ্চ বিদ্যালয়ের সপ্তম শ্রেণির ছাত্রী ছিলেন।
  পুলিশ ও পারিবার সুত্রে জানা যায়, বুধবার সকাল ১০টার দিকে সবার অগোচরে নিজ কক্ষের ধর্নার সাথে গলায় ফাঁস দিয়ে আত্মহত্যা করে মিম। পরে খবর পেয়ে মিমের লাশ উদ্ধার করে পুলিশ। তবে তার মৃত্যুর কারণ এখনও জানা যায়নি।
  এ ব্যাপারে নকলা থানার ভারপ্রাপ্ত কর্মকর্তা (ওসি) মুশফিকুর রহমান জানান, কিশোরীর লাশ উদ্ধার করে ময়নাতদন্তের জন্য জেলা সদর হাসপাতাল মর্গে প্রেরণ করা হয়েছে। ঘটনায় আইনী পদক্ষেপ গ্রহণ প্রক্রিয়াধীন রয়েছে।